CELEX: 52015PC0491
Language: hr
Date: 2015-10-13
Title: Izmijenjeni prijedlog ODLUKE VIJEĆA o sklapanju Sporazuma o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane

EUROPSKA KOMISIJA
            Bruxelles, 13.10.2015.
            COM(2015) 491 final
            2006/0058(CNS)
            Izmijenjeni prijedlog
            ODLUKE VIJEĆA
            o sklapanju Sporazuma o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Dana 25. i 30. travnja 2007. Europska zajednica i njezine države članice, s jedne strane, te Sjedinjene Američke Države, s druge strane, potpisale su Sporazum o zračnom prometu („Sporazum između EU- i SAD-a o zračnom prometu”). Svrha je tog sporazuma, među ostalim, bila olakšati širenje međunarodnih mogućnosti zračnog prijevoza otvaranjem pristupa tržištima i stvaranjem najveće moguće koristi za potrošače, zračne prijevoznike, radnike i zajednice na obje strane Atlantika.
            
            
               Na strani EU-a stranke su tog Sporazuma Unija i njezine države članice. U svim je državama članicama 2014. završio postupak ratifikacije. Republika Hrvatska pristupit će Sporazumu u skladu s postupkom predviđenim u Aktu o uvjetima pristupanja Hrvatske EU-u.
            
            
               Dotičnim prijedlogom izmjenjuje se prvobitni prijedlog Komisije (2006/0058 (CNS))
                  1
                kako bi se prije svega uzelo u obzir stupanje na snagu Ugovora iz Lisabona. Kako bi se Vijeću olakšalo razmatranje, relevantni se tekst u cijelosti podnosi u obliku izmijenjenog prijedloga.
            
            
               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA 
            
            
               Nije relevantno
            
            
               3.PRAVNI ELEMENTI PRIJEDLOGA
            
            
               Nije relevantno
            
            
               4.UTJECAJ NA PRORAČUN 
            
            
               Nije relevantno
            
            
               2006/0058 (CNS)
            
            
               Izmijenjeni prijedlog
            
            
               ODLUKE VIJEĆA
            
            
               o sklapanju Sporazuma o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a),
            
            
               uzimajući u obzir prijedlog Europske komisije,
            
            
               uzimajući u obzir suglasnost Europskog parlamenta
                  2
               , 
            
         
         
            
               budući da:
            
            
               (1)Komisija je u ime Europske zajednice i država članica te u skladu s Odlukom Vijeća o ovlašćivanju Komisije za otvaranje pregovora pregovarala sa Sjedinjenim Američkim Državama o Sporazumu o zračnom prometu (dalje u tekstu „Sporazum”).
            
            
               (2) Sporazum je potpisan 25. i 30. travnja 2007. Trebalo bi ga odobriti u ime Unije,
            
            
               DONIJELO JE OVU ODLUKU: 
            
            
               Članak 1.
            
            
               1. Sporazum o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane, (dalje u tekstu „Sporazum”), ovime se odobrava u ime Unije.
            
            
            
               2. Predsjednik Vijeća imenuje jednu ili više osoba ovlaštenih da u ime Europske unije pohrani instrument odobrenja predviđen člankom 26. Sporazuma kako bi se izrazio pristanak Europske unije na obvezivanje ovim Sporazumom te izdaje sljedeću obavijest: 
            
            
                  „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma tumače, kad je to primjereno, kao upućivanja na ‚Europsku uniju’.”
            
            
               Članak 2.
            
            
               1. U Zajedničkom odboru koji je osnovan u skladu s člankom 18. Sporazuma Uniju predstavlja Komisija.
            
            
               2. Stajalište koje će Unija zauzeti u Zajedničkom odboru u pogledu pitanja obuhvaćenih člancima 14. i 20. Sporazuma donosi Komisija nakon savjetovanja s posebnim odborom koji imenuje Vijeće.
            
            
            
            
               Članak 3.
            
            
               Ova Odluka stupa na snagu na dan donošenja.
            
            
            
            
               Sastavljeno u Bruxellesu
            
            
               
                     Za Vijeće
               
            
         
         
            
               
                     Predsjednik
               
            
         
         
            
                  
                     (1)
                  http://eur-lex.europa.eu/legal-content/EN/TXT/?qid=1427727730466&uri=CELEX:52006PC0169 (02)
               
               
                  
                     (2)
                  SL C 81 E/01, 15.3.2011.